Diari Oficial de la Generalitat Valenciana


Sumari del DOGV 8965, del 02-12-2020 (2020/10562)

RESOLUCIÓ de 30 de novembre de 2020, de la directora general de Comerç, Artesania i Consum, per la qual es prorroguen quatre beques per a la realització de pràctiques professionals en matèria de comerç en les dependències de la Direcció General de Comerç, Artesania i Consum i dels serveis territorials de Comerç i Consum.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8965

Data del DOGV
:   02-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10749


Data del document
:   30-11-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 30 de novembre de 2020, de la directora general de Comerç, Artesania i Consum, per la qual es prorroguen quatre beques per a la realització de pràctiques professionals en matèria de comerç en les dependències de la Direcció General de Comerç, Artesania i Consum i dels serveis territorials de Comerç i Consum. [2020/10944]  
Per l'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, s'aproven les bases reguladores per a la concessió de beques per a la realització de pràctiques professionals en els centres directius de la mencionada conselleria (DOGV 8191, 15.12.2017).  
Per la Resolució de 30 de juliol de 2019, de la Conselleria d'Economia Sostenible, Sectors Productius, Comerç i Treball, es convoquen quatre beques per a la realització de pràctiques professionals en matèria de comerç (DOGV 8604, 01.08.2019).  
Per la Resolució de 28 de novembre de 2019, de la Direcció General de Comerç, Artesania i Consum, es concedeixen les quatre beques convocades per a la realització de pràctiques professionals en matèria de comerç en les dependències de la Direcció General de Comerç, Artesania i Consum i dels serveis territorials de Comerç i Consum, per un període de 12 mesos a comptar des de l'1 de desembre de 2019, i que finalitza el 30 de novembre de 2020, i es constitueix una borsa de reserva prioritzada per ordre de puntuació, per a cobrir les possibles vacants que pogueren produir-se durant el període de gaudi d'aquestes (DOGV 8688, 29.11.2019).  
El resolc cinqué de la Resolució de 28 de novembre de 2019 estableix que el període inicial de les beques podrà prorrogar-se, sense necessitat de nova convocatòria, per un termini màxim de 12 mesos addicionals, sempre que hi haja crèdit pressupostari adequat i suficient i el desenvolupament de l'activitat que s'efectua així ho requerisca o aconselle.  
La Direcció General de Comerç, Artesania i Consum i els Serveis Territorials de Comerç i Consum consideren aconsellable la continuïtat de les activitats en què consisteixen les pràctiques professionals que realitzen les persones adjudicatàries segons les resolucions a les quals s'ha fet referència. Es requereix una pròrroga de dotze mesos addicionals per a completar la formació de les persones becàries en la matèria de comerç en les dependències de la Direcció General de Comerç, Artesania i Consum i dels serveis territorials.  
La Llei 10/2019, de 27 de desembre, de pressupostos de la Generalitat per a l'exercici 2020, conté la línia de subvenció S0651000, programa 761.10, Ordenació i promoció comercial i artesana, del capítol 4, amb càrrec a la qual seran finançades les beques adjudicades en el supòsit de pròrroga.  
Per tot això, en virtut de la competència delegada que m'atribueixen l'article 7.4, de l'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de beques per a la realització de pràctiques professionals en els centres directius de l'esmentada conselleria, i el punt 3 del resolc nové de la Resolució de 30 de juliol de 2019, de la Conselleria d'Economia Sostenible, Sectors Productius, Comerç i Treball, per la qual es convoquen quatre beques per a la realització de pràctiques professionals en matèria de comerç, resolc:  
  
  
Primer  
Prorrogar les beques per dotze mesos addicionals a Andrés Navarro Hernández, en el Servei Territorial de Comerç i Consum d'Alacant; a Victoria Trujillo Ruzafa, en el Servei Territorial de Comerç i Consum de Castelló; a Teresa Toribio Garay, en el Servei Territorial de Comerç i Consum de València, i a Maria del Pilar Mialdea Sobrino, en la Direcció General de Comerç, Artesania i Consum, i mantindre les corresponents borses de reserva amb els efectes que deriven de la Resolució de 28 de novembre de 2019.  
  
Segon  
La pròrroga serà efectiva des del dia 1 de desembre de 2020 i finalitzarà el dia 30 de novembre de 2021.  
  
Tercer  
L'import brut mensual de la beca durant el mes de desembre serà de mil seixanta-set euros amb nou cèntims (1.067,09 ?). La quantia de la beca durant els mesos de gener a novembre de 2021 es consigna de forma estimativa, i s'haurà d'ajustar a l'increment que establisca la llei de pressupostos corresponent. El pagament es farà a càrrec de l'aplicació pressupostària 98.42.32.475.20, línia de subvenció S0651000 dels pressupostos de la Generalitat per als exercicis 2020 i 2021, condicionada aquesta última anualitat, a l'existència de crèdit adequat i suficient, pels imports per anualitat detallats a continuació:  
  
Any 2020 Any 2021  
4.462,00 - 49.082,00 -  
  
Sobre els imports bruts mensuals s'haurà d'efectuar la corresponent retenció a compte de l'impost de la renda sobre les persones físiques i aquelles altres que pogueren correspondre, així com la deducció corresponent a les quotes de la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en els programes de formació.  
  
De conformitat amb l'RD 1493/2011, de 24 d'octubre, la quota d'empresa de la Seguretat Social s'ha de finançar a càrrec de l'anterior aplicació i codi de línia, per l'import que s'estableix en l'Ordre TMS/83/2019, de 31 de gener, per la qual es despleguen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i formació professional per a l'exercici 2019. Segons aquesta disposició, la quantia fixa total mensual per becari per aquest concepte puja a quaranta-huit euros amb quaranta-un cèntims (48,41 ?).  
  
Quart  
Per a la resta de condicions, són aplicables les que figuren en l'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, que aprova les bases reguladores per a la concessió de beques per a la realització de pràctiques professionals en els seus centres directius.  
  
Cinqué  
La publicació de la present resolució produirà els efectes de notificació, tal com disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 30 de novembre de 2020.- La directora general de Comerç, Artesania i Consum: Rosa Ana Seguí Sanmateu.